Predkladacia správa

     Uznesením vlády Slovenskej republiky č. 566 zo dňa 16.6.2004  k  „Správe  z kontroly plnenia úloh z uznesení vlády SR splatných v IV. štvrťroku 2003 „ v bode B.2. bolo uložené podpredsedom vlády, ministrom  a predsedom ostatných ústredných orgánov  štátnej správy  SR prehodnotiť všetky  doteraz nesplnené netermínované úlohy z hľadiska ich aktuálnosti a duplicity so všeobecne záväznými právnymi predpismi a následne predložiť návrh na zrušenie neaktuálnych , resp. duplicitných úloh  na rokovanie vlády Slovenskej republiky do 31.októbra 2004.
     V súlade s uvedeným uznesením vlády SR Ministerstvo spravodlivosti SR predkladá na rokovanie vlády SR materiál „ Návrh na zrušenie úloh z uznesení vlády SR v zmysle bodu B.2. uznesenia vlády SR č. 566/2004 za MS SR.

     Ministerstvo spravodlivosti SR v predkladanom materiáli navrhuje na zrušenie 19 úloh, ktoré boli uložené k plneniu podpredsedom vlády, ministrom , predsedom ostatných ústredných orgánov štátnej správy  SR a Vedúcemu  Úradu vlády SR v období od roku 1995 do roku 2004. Na zrušenie  sú navrhnuté predovšetkým tie úlohy ,ktoré prestali byť aktuálne  aj z dôvodu legislatívnych zmien a prijatím Slovenskej republiky za člena Európskej únie  dňa 1.5.2004.

      Materiál prešiel medzirezortným pripomienkovým konaním  a na rokovanie vlády sa predkladá bez rozporov.

    Materiál nemá finančný, ekonomický ani enviromentálny vplyv na spoločnosť, ani vplyv na zamestnanosť.